Lada nga jop ia ka elekshon CEM yn phah tohkit CBI halor ka T.28 klur : Kong Grace
Shillong. Naitung 11: I kong Grace Kharpuri hadien ba la pynthikna da u Secretary jong ka Legislative jong ka KHADC ba ki nomination jongi ka la biang bad mynta i la long ka candidate ban ïa khun ïa ka elekshon CEM ka ban long la shai ka sngi i la kren shai ba lada i jop ïa ka elekshon kan phah tohkit beit sha ka CBI ha kaba ïadei bad ka pisa T.28 klur jong ka KHADC.
Haba kren ha ki nongthoh khubor mynta ka sngi i la ong ba wat la i ïa khun ïa ka election CEM na ka PDA, hynrei ka nongrim kaba i ïeng ka long ba lada i jop la shai ka sngi in phah tohkit CBI halor ka pisa jong ka KHADC kaba T.28 klur kumba i la kren teng ha ki lad pathai khubor.
Haba jubab ïa ki jingkylli,i la ong, ka daw kaba la pynlong ïa i ban ïeng ban ïa khun ïa kane ka elekshon CEM ka long ba im ïohi ba ka don kata ka jingïatylli ha ka kynhun kaba thymmai namar tang ka elekshon kam pat long i la iohi ba ka la don ka jingïapher jingmut hapdeng jong ki dei na kane ka daw ba i la rai ban ïa khun ïa ka elekshon CEM hapoh jong ka KHADC.
I kong Grace i la ong ba ka por mynta ka sah sa tang kumba 6 bnai ban poi sha ka elekshon MDC ka por kala lyngkot, hynrei lada i ioh ban long CEM in pynbeit ïa ki jingeh kiba la jyrwit jyrwat hapoh jong ka KHADC, i la kyntu ïa ki para MDC ba kin ai ka jingkyrshan ïa i la shai ka sngi ha ka jingïathep vote CEM hapoh ka ïing dorbar jong ka KHADC.